Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: rendjéről szóló, a 4/1996 (V. 24.) MüM rendelettel módosított 10/1993. (XII. 30.) MüM rendelet.
Paragraph Index: 474

2. Követelmények — Szikvíz előállítása: Ismeri a vízelőkészítés menetét, berendezéseinek működtetését, javítását (regenerálását), a szikvíz fogalmát, minőségi paramétereit. Alkalmazni a szikvízből történő mintavétel szabályait, a mintából történő ellenőrzési eljárásokat. — Szénsavas ivóvíz előállítása: Ismerni a szénsavas ivóvíz fogalmát, a szén-dioxid legjellemzőbb tulajdonságait, előfordulását, ipari előállítását, a szén-dioxid gyártmányokat, az élelmiszer-ipari szén-dioxid jellemzőit, csomagolását, jelölését, az élelmiszer-ipari széndioxid vizsgálatát, a víz legjellemzőbb tulajdonságait, előfordulása a természetben, a természeti vizek tulajdonságait, a víz ásványianyag-tartalmát, a víz ásványianyagösszetételének hatását a szénsavas ivóvíz, szikvíz és szénsavas üdítőital minőségére, a szénsavas ivóvízhez, szikvízhez és a szénsavas üdítőitalhoz felhasznált víz jellemzőit. Alkalmazni a szénsavas ivóvízből történő mintavétel szabályait, a mintából történő ellenőrzési eljárásokat. Szakszerűen elvégezni a víz tisztítását és kezelését. — Szénsavas üdítőital előállítása: Ismerni a cukrok legjellemzőbb tulajdonságait, előfordulásukat, fajtáikat, az üdítőitalok gyártásánál felhasználható cukrok ipari gyártását, az üdítőitalok előállításához felhasznált cukrok minőségi előírásait, a felhasználható cukrok minőségének vizsgálatát, a cukorhelyettesítőket, mesterséges édesítőszereket, a gyümölcs-alapanyagok fajtáit, a gyümölcs-alapanyagok kivonatait, koncentátumait, az aromák, kivonatok, oldatok, emulziók, extraktumok, desztillátumok jellemzését, nyerését és felhasználását az üdítőitalokban, a konzerváló, színezőanyagok fajtáit, alkalmazásukat, hatásukat az üdítőitalokban. Szakszerűen elvégezni a gyümölcs-alapanyagok nyerését, feldolgozását, konzerválását, színezését, a szénsavas üdítőitalok készítésének műveleteit. — Palackozás, címkézés, tárolás, szállítás: Ismerni a szénsavas ivóvíz és szénsavas üdítőitalok töltésénél alkalmazott berendezések működését, kezelését. Alkalmazni a tárolás és szállítás szabályait. Szakszerűen elvégezni a nyomáspróbát, a palackozás, címkézés műveleteit. — Laboratóriumi vizsgálatok végzése, általános laboratóriumi rendszabályok betartása: Ismerni a laboratóriumi berendezések, eszközök csoportosítását, az oldatok készítését, a víz vizsgálatát, a cukrok vizsgálatát a késztermékek fizikai, kémiai, mikrobiológiai és érzékszervi vizsgálatát. — Szakmai számítások végzése: Mértékegységeket használni (hossz, terület, térfogat, tömeg, erő, nyomás, sűrűség, pH), számhalmazokkal műveleteket végezni. Arányossági és százalékszámítást és oldatokkal kapcsolatos számításokat végezni (keverés, oldhatóság, sűrűség, vízkeménység). — Higiéniai követelmények alkalmazása a szénsavas ivóvíz, szikvíz és szénsavas üdítőitalok előállításánál: Ismerni a termelőüzem létesítésének, tervezésének, engedélyeztetésének szempontjait, a termelőüzem berendezéseinek higiéniai követelményeit, engedélyeztetésének eljárását, az élelmiszerek forgalomba hozatalt megelőző engedélyeztetési eljárást, az élelmiszerek előállítása során az élelmiszerekkel közvetlenül érintkező szerkezeti anya- 2000/78. szám gokkal, segéd-, járulékos- és alapanyagokkal szemben támasztott követelményeket, a hulladékkezelés szempontjait és előírásait az élelmiszeriparban, a takarítási, fertőtlenítési, rágcsáló irtási előírásokat, az élelmiszer-termelők személyi higiéniáját. Alkalmazni a higiéniai előírásokat a szénsavas ivóvíz, szikvíz és szénsavas üdítőitalok előállításánál. — Munka- és környezetvédelmi előírások, szabályok alkalmazása a szénsavas ivóvíz, szikvíz és szénsavas üdítőitalok előállításánál: Ismerni a munkavédelem feladatát, célját, jogi szabályozásának rendszerét, a felügyeleti tevékenységet, a baleset, munkabaleset, üzemi baleset fogalmát, az időszakos biztonsági felülvizsgálat menetét, a biztonságos munkavégzés személyi feltételeit, a munkáltató kötelességeit, a villamos biztonságtechnikai követelményeket, a biztonságos munkahelyek kialakításának feltételeit, a nyomástartó edényeket, a szikvíztöltés balesetveszélyeit. Alkalmazni a szén-dioxid palackokra vonatkozó előírásokat, a 25 literes szikvíztároló palack biztonságtechnikai előírásait, az alkalmazandó védőeszközöket. — A tűz elleni védelem szabályainak alkalmazása a szénsavas ivóvíz, szikvíz és szénsavas üdítőitalok előállításakor: Ismerni a tűzvédelem jogi szabályozását, a tűzoltóság szervezeti felépítését, feladatait, a tűzvédelmi hatóságok jogkörét, az üzemek létesítésének, használatának tűzvédelmi előírásait, a vállalkozók tűzvédelemmel kapcsolatos főbb feladatait. — Vállalkozói ismeretek alkalmazása: Ismerni a gazdasági vállalkozási formákat, az ipartörténet, iparjog, munkajog fogalmát, a magánszemélyek jövedelmének adóztatását, az általános forgalmi adó tartalmát, a helyi adók fajtáit, a társadalombiztosítási járulék fizetés szabályait, az árképzés előírásait, az üzleti verseny, üzleti tisztesség szabályait. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes